Document ID: 31995R2134

ΚΑΝΟΝΙΣΜΟΣ (ΕΚ) αριθ. 2134/95 ΤΗΣ ΕΠΙΤΡΟΠΗΣ της 7ης Σεπτεμβρίου 1995 για τροποποίηση του κανονισμού (ΕΟΚ) αριθ. 2814/90 και τη θέσπιση ορισμένων λεπτομερειών εφαρμογής του κανονισμού (ΕΟΚ) αριθ. 3013/89 του Συμβουλίου όσον αφορά τη μεταβίβαση δικαιωμάτων πριμοδότησης μεταξύ μελών της ίδιας ομάδας παραγωγών καθώς επίσης και την αύξηση των δικαιωμάτων πριμοδότησης υπέρ ορισμένων παραγωγών στην Ιταλία και στην Ελλάδα στον τομέα του πρόβειου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργάνωσης της αγοράς στον τομέα του πρόβειου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 5 παράγραφος 9, το άρθρο 5α παράγραφος 4 και το άρθρο 5β παράγραφος 1,
τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 για τον καθορισμό του ορισμού των αμνών που παχύνονται ώστε να γίνουν βαρείς αμνοί (3), όπως τροποποιήθηκε τελευταία από τον κανονισμό (ΕΚ) αριθ. 1266/95 (4),
Εκτιμώντας:
ότι το άρθρο 5α παράγραφος 4 στοιχείο β) τελευταίο εδάφιο του κανονισμού (ΕΟΚ) αριθ. 3013/89 προβλέπει ότι η διάταξη σύμφωνα με την οποία, στην περίπτωση μεταβίβασης δικαιωμάτων πριμοδότησης χωρίς μεταβίβαση της εκμετάλλευσης, μέρος των δικαιωμάτων εκχωρείται χωρίς αντιστάθμιση στο εθνικό απόθεμα, δεν εφαρμόζεται στα μέλη της ίδιας ομάδας παραγωγών που πληρούν ορισμένους όρους που πρόκειται να καθοριστούν από την Επιτροπή σύμφωνα με τη διαδικασία που προβλέπεται στο άρθρο 30 7 ότι πρέπει, κατά συνέπεια, προκειμένου να αποφευχθούν παρατυπίες, να επιβληθούν ελάχιστοι όροι εξουσιοδοτώντας τα κράτη μέλη, ενδεχομένως, να επιβάλουν συμπληρωματικούς όρους 7 ότι πρέπει, εξάλλου, να προσδιοριστεί η φύση των κυρώσεων που πρέπει να εφαρμόζονται στην περίπτωση κατά την οποία δεν τηρούνται οι εν λόγω όροι 7 ότι το άρθρο 5β παράγραφος 1 τρίτο εδάφιο και επόμενα του κανονισμού (ΕΟΚ) αριθ. 3013/89 προβλέπουν τη θέσπιση για την Ιταλία και την Ελλάδα ειδικού αποθέματος ανώτατου ύψους 600 000 δικαιωμάτων για κάθε ένα από τα δύο αυτά κράτη μέλη, το οποίο προορίζεται να επιτρέψει τη χορήγηση συμπληρωματικών δικαιωμάτων υπέρ ορισμένων παραγωγών 7 ότι ο εν λόγω κανονισμός προβλέπει, αφενός, τα κριτήρια που επιτρέπουν την ταυτοποίηση των εν λόγω παραγωγών και τον καθορισμό των συμπληρωματικών δικαιωμάτων τους, αφετέρου δε, μια διαδικασία εξακρίβωσης από την Επιτροπή 7 ότι φάνηκε σκόπιμο, σχετικά με το θέμα αυτό, να προβλεφθεί η τήρηση ενιαίου κεντρικού μητρώου ανά κράτος μέλος, το οποίο να επιτρέπει τον εντοπισμό των ενδιαφερομένων παραγωγών και την παροχή του συνόλου των αναγκαίων πληροφοριών ούτως ώστε να είναι δυνατή η εν λόγω εξακρίβωση 7 ότι, εξάλλου, το άρθρο 5β παράγραφος 1 προτελευταίο εδάφιο προβλέπει ότι η εξακρίβωση αυτή πρέπει να διασφαλίζει ότι η χορήγηση συμπληρωματικών δικαιωμάτων θα πραγματοποιείται χωρίς οι παραγωγοί να καταλήξουν να λάβουν περισσότερα δικαιώματα από εκείνα που θα τους εχορηγούντο εάν δεν μεσολαβούσε η κατάσταση που κατέληξε στη δημιουργία συμπληρωματικών δικαιωμάτων 7 ότι, για το λόγο αυτό, πρέπει να υπάρξει πρόβλεψη ώστε η κατ' αποκοπή μείωση, που προβλέπεται στο άρθρο 5β παράγραφος 1 πρώτο εδάφιο, να μην επιστραφεί στο εθνικό απόθεμα προκειμένου άλλοι παραγωγοί, εκτός των παραγωγών που αναφέρονται ανωτέρω να μην μπορούν να δικαιούνται του μέτρου που προβλέπεται στον παρόντα κανονισμό 7 ότι τα νέα συμπληρωματικά δικαιώματα αντιστοιχούν σε αντιστάθμιση που οφείλεται στο γεγονός, ότι στην Ιταλία και στην Ελλάδα, η περίοδος εμπορίας 1991, η οποία ήταν περίοδος αναφοράς για τον καθορισμό των δικαιωμάτων, αντιστοιχούσε σε μεταβατικό έτος μεταξύ δύο διαφορετικών καθεστώτων πριμοδότησης που είχαν ως αποτέλεσμα τη μη επαρκή εκτίμηση των δικαιωμάτων 7 ότι δεν πρέπει, κατά συνέπεια, να υποστούν ζημία οι παραγωγοί που λαμβάνουν τα συμπληρωματικά αυτά δικαιώματα με την εφαρμογή σε αυτούς του όρου που προβλέπεται στο άρθρο 6 παράγραφος 1 του κανονισμού (ΕΟΚ) αριθ. 3567/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1847/95 (6) 7 ότι το άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 3901/89 προβλέπει τη θέσπιση απλοποιημένης διαδικασίας για τον έλεγχο της πάχυνσης προκειμένου να καταστούν βαρείς οι αμνοί που ανήκουν σε περιορισμένο αριθμό φυλών που προορίζονται για την παραγωγή κρέατος και εκτρέφονται σε σαφώς οριοθετημένες γεωγραφικές περιοχές 7 ότι, για το λόγο αυτό, πρέπει να τροποποιηθεί ο κανονισμός (ΕΟΚ) αριθ. 2814/90 της Επιτροπής της 28ης Σεπτεμβρίου 1990 για τις λεπτομέρειες εφαρμογής του ορισμού των αμνών που παχύνονται ώστε να γίνουν βαρείς αμνοί (7), όπως τροποποιήθηκε τελευταία από τον κανονισμό (ΕΚ) αριθ. 277/94 (8), με την απλοποίηση της προβλεπόμενης διοικητικής διαδικασίας ελέγχου διατηρώντας, ωστόσο, την υποχρέωση για τον παραγωγό να παρουσιάσει αποδείξεις ότι προέβη πράγματι στην πάχυνση σε βαρείς αμνούς του συνόλου των αμνών που γεννήθηκαν στην εκμετάλλευσή του 7 ότι η υποχρέωση αυτή μπορεί να θεωρηθεί ότι έχει τηρηθεί εάν διαπιστώνεται κατά τον έλεγχο ότι το ποσοστό των παρόντων αμνών σε σχέση με τις προβατίνες βρίσκεται κάτω από ένα ελάχιστο επίπεδο που καθορίζεται σε σχέση με τις συνήθεις πρακτικές εκτροφής για τις σχετικές φυλές και περιοχές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Προκειμένου να μπορούν να απολαύουν των διατάξεων του άρθρου 5α παράγραφος 4 στοιχείο β τέταρτο εδάφιο του κανονισμού (ΕΟΚ) αριθ. 3013/89, τα ενδιαφερόμενα μέλη της ίδιας ομάδας παραγωγών πρέπει να πληρούν τους ακόλουθους όρους:
- να παραμένουν μέλη της ομάδας επί τρεις τουλάχιστον περιόδους εμπορίας που ακολουθούν εκείνη δυνάμει της οποίας υποβλήθηκε η ανακοίνωση μεταβίβασης δικαιωμάτων από τον παραγωγό ο οποίος εκχωρεί τα δικαιώματά του,
- να διαθέτουν το καθεστώς του παραγωγού κατά την έννοια του άρθρου 1 του κανονισμού (ΕΟΚ) αριθ. 3493/90 του Συμβουλίου (1) και να πληρούν τις υποχρεώσεις που προβλέπονται στο άρθρο 2 του κανονισμού (ΕΟΚ) αριθ. 2385/91 της Επιτροπής (2) καθόλη την περίοδο που αναφέρεται ανωτέρω.
Ωστόσο, οι προαναφερόμενοι όροι δεν εφαρμόζονται στην περίπτωση που ο ενδιαφερόμενος παραγωγός μεταφέρει σε ένα άλλο μέλος της ομάδας τα υπόλοιπα δικαιώματά του μαζί με την εκμετάλλευσή του κατά τη διάρκεια της εν λόγω περιόδου.
Επιπλέον, τα κράτη μέλη προβλέπουν συμπληρωματικούς όρους, εφόσον είναι αναγκαίο, για να μη διακυβευθεί η εφαρμογή των διατάξεων του άρθρου 5α παράγραφος 4 στοιχείο β) τρίτο εδάφιο του κανονισμού (ΕΟΚ) αριθ. 3013/89 και πληροφορούν σχετικά την Επιτροπή.
2. Στην περίπτωση κατά την οποία, κατά τη διάρκεια της περιόδου που αναφέρεται στην παράγραφο 1, διαπιστώνεται ότι δεν τηρήθηκε τουλάχιστον ένας από τους όρους που αναφέρεται στην ίδια παράγραφο, οι διατάξεις του άρθρου 5α παράγραφος 4 στοιχείο β) τρίτο εδάφιο του κανονισμού (ΕΟΚ) αριθ. 3013/89 εφαρμόζονται από την περίοδο κατά την οποία έλαβε χώρα η διαπίστωση αυτή 7 στην περίπτωση αυτή, τα κράτη μέλη προβαίνουν στην άμεση ανάκτηση των αντιστοίχων δικαιωμάτων. Το μέτρο αυτό εφαρμόζεται υπό την επιφύλαξη συμπληρωματικών κυρώσεων που προβλέπονται σε εθνικό επίπεδο.
3. Τα κράτη μέλη ανακοινώνουν στην Επιτροπή, πριν τις 30 Απριλίου κάθε περιόδου εμπορίας, τον αριθμό των παραγωγών καθώς και τον αριθμό των ζώων όσον αφορά την εφαρμογή των διατάξεων της παραγράφου 1 κατά τη διάρκεια της προηγουμένης περιόδου, καθώς επίσης, ενδεχομένως, τη φύση των κυρώσεων που προβλέπονται στην παράγραφο 2 και την ένδειξη του αριθμού των δικαιωμάτων που ανακτήθηκαν σε περίπτωση εφαρμογής των εν λόγω κυρώσεων.
Άρθρο 2
Ο κατάλογος των περιοχών της Ιταλίας που αναφέρονται στο άρθρο 5β παράγραφος 1 τρίτο εδάφιο στοιχείο α) δεύτερη περίπτωση του κανονισμού (ΕΟΚ) αριθ. 3013/89 περιλαμβάνεται σε παράρτημα.
Άρθρο 3
1. Το εθνικό απόθεμα δεν λαμβάνει το ποσοστό που προβλέπεται στο άρθρο 5β παράγραφος 1 πρώτο εδάφιο του κανονισμού (ΕΟΚ) αριθ. 3013/89 μετά τη χορήγηση των συμπληρωματικών δικαιωμάτων που προβλέπονται στην τρίτη περίπτωση της εν λόγω παραγράφου.
2. Η Ιταλία και η Ελλάδα περατώνουν πριν από το τέλος της περιόδου εμπορίας 1995 τη διοικητική διαδικασία που επιτρέπει την εξακρίβωση των παραγωγών που αναφέρονται στο άρθρο 5β παράγραφος 1 τρίτο εδάφιο και επόμενα του κανονισμού (ΕΟΚ) αριθ. 3013/89.
Για το σκοπό αυτό, τα κράτη μέλη διατηρούν, ιδίως, ενιαίο κεντρικό μητρώο που επιτρέπει τον εντοπισμό ανά διοικητική περιοχή, των εν λόγω παραγωγών 7 στο μητρώο αυτό αναγράφονται, ιδίως, για κάθε παραγωγό:
- το ονοματεπώνυμο και η διεύθυνση του παραγωγού,
- ο αριθμός των δικαιωμάτων πριμοδότησης που χορηγήθηκαν αρχικά,
- ο αριθμός των δικαιωμάτων πριμοδότησης που έχουν ήδη χορηγηθεί από το εθνικό απόθεμα, οι σχετικοί όροι καθώς και η προβλεπομένη αύξηση βάσει των διατάξεων του παρόντος κανονισμού,
- ο αριθμός των πριμοδοτήσεων που έχουν ήδη χορηγηθεί για τις περιόδους 1991 και 1992,
- η κατηγορία στην οποία έχει καταταγεί ο παραγωγός κατά την έννοια του προαναφερθέντος εδαφίου στοιχείο α) πρώτη και δεύτερη περίπτωση και στοιχείο β) πρώτη και δεύτερη περίπτωση.
Μόλις περατωθεί η εν λόγω διαδικασία εξακριβώσεως, η Ιταλία και η Ελλάδα ενημερώνουν την Επιτροπή 7 η τελευταία προβαίνει στις εξακριβώσεις που προβλέπονται για το σκοπό αυτό και ανακοινώνει στα δύο ενδιαφερόμενα κράτη μέλη τον αριθμό των συμπληρωματικών δικαιωμάτων που έχουν τελευταία δημιουργηθεί. Με βάση την ανακοίνωση αυτή, επιτρέπεται στην Ιταλία και στην Ελλάδα να πληρώσουν τις προκαταβολές και το υπόλοιπο επί των πριμοδοτήσεων που θα αποφασισθούν για την περίοδο 1995 που αντιστοιχούν στα συμπληρωματικά αυτά δικαιώματα 7 ενημερώνουν σχετικά την Επιτροπή.
Άρθρο 4
Κατά παρέκκλιση των διατάξεων του άρθρου 6 παράγραφος 1 και του άρθρου 7 παράγραφος 2 του κανονισμού (ΕΟΚ) αριθ. 3567/92, ο παραγωγός, ο οποίος έχει λάβει συμπληρωματικά δικαιώματα δυνάμει του παρόντος κανονισμού, επιτρέπετια να μεταβιβάσει ή/και να εκχωρήσει προσωρινά τα εν λόγω δικαιώματα. Οι διατάξεις των παραγράφων αυτών παραμένουν, εντούτοις, σε εφαρμογή έναντι δικαιωμάτων που κατείχοντο προηγουμένως σχετικά με τη λήψη των εν λόγω συμπληρωματικών δικαιωμάτων.
Άρθρο 5
Το άρθρο 2 του κανονισμού (ΕΟΚ) αριθ. 2814/90 αντικαθίσταται από το ακόλουθο κείμενο:
«Άρθρο 2 1. Κάθε παραγωγός που εμπορεύεται πρόβειο γάλα ή γαλακτοκομικά προϊόντα από πρόβειο γάλα, ο οποίος επιθυμεί να απολαύει τις παρεκκλίσεως που προβλέπεται στο άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 3901/89, όσον αφορά τους αμνούς που εκτρέφονται σε γεωγραφικές περιοχές και ανήκουν στις φυλές που αναφέρονται στο παράρτημα του παρόντος κανονισμού, υποχρεούται να αναφέρει στην αίτησή του για πριμοδότηση που πρέπει να υποβάλλεται κατά τη διάρκεια μιας περιόδου που καθορίζεται στο πλαίσιο μιας περιόδου μεταξύ 1ης Νοεμβρίου και 31 Δεκεμβρίου που προηγείται της ενάρξεως της περιόδου για την οποία ζητείται η πριμοδότηση:
- τις πραγματικές ή προβλεπόμενες περιόδους γεννήσεως των αμνών που παχύνονται ώστε να γίνουν βαρείς αμνοί κατά την περίοδο εμπορίας 7 στην περίπτωση κατά την οποία θα αποδεικνυόταν στη συνέχεια ότι οι πραγματικές περίοδοι γέννησης απέχουν αισθητά από τις προβλεπόμενες περιόδους που αναφέρονται ανωτέρω, ο παραγωγός υποχρεούται να πληροφορήσει σχετικά εγγράφως την αρμόδια αρχή εντός του μηνός που έπεται της τροποποιήσεως που έχει επέλθει,
- το προβλεπόμενο ποσοστό αναμενόμενων γεννήσεων κατά τη διάρκεια καθεμίας από τις περιόδους που αναφέρεται ανωτέρω σε σχέση με το σύνολο των αναμενόμενων γεννήσεων κατά τη διάρκεια της περιόδου εμπορίας,
- την ανάληψη υποχρεώσεως του παραγωγού να εκτρέφει στην εκμετάλλευσή του όλους τους αμνούς που γεννιούνται από προβατίνες που έχουν δηλωθεί στην αίτησή του και να προβαίνει σε πάχυνση αυτών σε βαρείς αμνούς.
Κατά παρέκκλιση από τις διατάξεις του άρθρου 1 παράγραφος 1 πρώτο εδάφιο του κανονισμού (ΕΟΚ) αριθ. 3901/89, θεωρούνται ως αμνοί οι οποίοι έχουν παχυνθεί σε βαρείς αμνούς οι αμνοί οι οποίοι παρουσιάζονται με τις προβατίνες τη στιγμή του ελέγχου, ο οποίος πραγματοποιείται σε περίοδο κατά την οποία επιτρέπεται στους αμνούς να πληρούν τους όρους παχύνσεως που αναφέρονται στην παράγραφο 1 πρώτο εδάφιο στοιχείο γ) του ιδίου αυτού άρθρου.
2. Οι παραγωγοί που τηρούν τις υποχρεώσεις που προβλέπονται στην παράγραφο 1, δικαιούνται της πριμοδοτήσεως που αντιστοιχεί στη βαριά κατηγορία κατά την έννοια του άρθρου 5 παράγραφος 4 του κανονισμού (ΕΟΚ) αριθ. 3013/89 για το σύνολο των επιλέξιμων προβατίνων. Για το σκοπό αυτό, η υποχρέωση του παραγωγού να εκτρέφει στην εκμετάλλευσή του όλους τους αμνούς που γεννιούνται από προβατίνες που έχουν δηλωθεί, θα θεωρηθεί ότι έχει τηρηθεί εφόσον κατά τον έλεγχο, εκτός εξαιρετικών περιπτώσεων δεόντως αιτιολογημένων, το ποσοστό που εκφράζει τον αριθμό των παρόντων αμνών σε σχέση με εκείνο των προβατίνων που έχουν γεννήσει κατά τη διάρκεια των περιόδων γεννήσεως των αμνών που αποτελούν αντικείμενο του ελέγχου θα είναι τουλάχιστον 70 %. Σε αντίθετη περίπτωση, για το σύνολο των επιλέξιμων προβατίνων θα πληρωθεί η πριμοδότηση που αντιστοιχεί στην ελαφρά κατηγορία εφόσον, κατά την αρμόδια αρχή, η διαφορά δεν προκύπτει από ψευδή δήλωση που έγινε εσκεμμένως ή από σοβαρή αμέλεια.
Εάν η αρμόδια αρχή διαπιστώσει ότι οι ενδείξεις που περιέχονται στην αίτηση πριμοδοτήσεως σε εφαρμογή της παραγράφου 1 συνιστούν ψευδή δήλωση που έγινε εσκεμμένως ή από σοβαρή αμέλεια, ο εν λόγω παραγωγός χάνει το δικαίωμα στην πριμοδότηση κατά την έννοια του άρθρου 5 παράγραφος 3 του κανονισμού (ΕΟΚ) αριθ. 3013/89, για την περίοδο εμπορίας για την οποία έχει διαπιστωθεί η ψευδής δήλωση.»
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις πριμοδοτήσεις που χορηγούνται για την περίοδο 1995 και τις επόμενες περιόδους.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Σεπτεμβρίου 1995.

Labels: 17
19
5
6